Rzjev før den russiske revolusjon i 1917
**Rzjev** (russisk: Ржев) er en by i Tver oblast i Russland. Den ligger ved elva Volga, rundt 120 km sørvest for Tver.

Historie
--------

Rzjev er først nevnt i Republikken Novgorods lover så tidlig som i 1019, og den ble første gang nevnt i en krønike under året 1216, da byen lå under Mstislav den modige, fyrsten av Toropets. Rzhev var i middelalderen omstridt mellom tre regionale makter: Republikken Novgorod, Fyrstedømmet Smolensk, og Storfyrstedømmet Vladimir-Suzdal.

Etter den mongolske invasjonen havnet Rzjev under en gren av Smolensk-dynastiet, som gjorde byen til sin hovedstad. Senere ble byen delt mellom to av prinsene, og de kalles fremdeles henholdsvis Prins Dmitrijs side og Prins Teodors side. På midten av 1300-tallet, var de under stadige angrep fra Algirdas av Litauen og storfyrsten av Tver, som kjøpte opp alle landsbyene rundt byen. Til slutt forlot prinsene byen og dro til Moskva, og Rzjev ble en kort tid okkupert av Tver, Polen-Litauen, og til slutt av Storfyrstedømmet Moskva.

På 1700-tallet brakte lokale handelsmenn betydelig velstand til byen. 

Under andre verdenskrig ble byen praktisk talt utslettet under de blodige slagene ved Rzjev i 1942. Over en sjettedel av befolkningen ble sendt til tvangsarbeid i Tyskland under nazi-okkupasjonen, og rundt 9000 innbyggere ble skutt, sultet eller torturet i hjel i en konsentrasjonsleir som ble etablert midt inne i byen. Nesten ingen gammel arkitektur overlevde ødeleggelsene under krigen.

Under den kalde krigen var flybasene Rzjev og Bakhmutovo basert ved byen.

Demografi
---------

Befolkningsutvikling:

| År | Folketall | Kilde |
| --- | --- | --- |
| 2002 | 63 729 | Folketelling 2002 |
| 2010 | 61 982 | Folketelling 2010 |

Næringsliv
----------

Rzjevs viktigste industri er maskinbygging, spesielt produksjon av bygningskraner. Byen har også en betydelig bygningsindustri.

Transport
---------

Rzjev ligger ved hovedveien og jernbanen mellom Moskva og Riga. Skiptrafikk går over Tver med dens store elvehavn ved Volga. Ved Tver ligger også Migalovo lufthavn, som også betjener Rzjev-området.

Referanser
----------

1. ↑  «26. Численность постоянного населения Российской Федерации по муниципальным образованиям на 1 января 2018 года». Rosstat. Besøkt 23. januar 2019.
2. ↑  Folketellingen 2010 for Russland: Volum 1. Befolkning og befolkningsfordeling Del 11: Føderale distrikter i Russland, bydeler, kommunale distrikter, urbane og rurale bosetninger, s. 436. Rosstat, besøkt 15. juni 2018

Eksterne lenker
---------------

* Offisielt nettsted Rediger på Wikidata

* (en) Rzhev – kategori av bilder, video eller lyd på Commons Rediger på Wikidata
* Slagene ved Rzjev 1941-1943 (russisk)
* Offisielt nettsted for Rzjev (russisk)
* Byen Rzjev: gamle fotos

| * v
* d
* r
Byer i Tver oblast |
| --- |
| Administrativt senter: Tver |
| Flagget til Tver oblast | Andreapol **·** Belyj **·** Bezjetsk **·** Bologoje **·** Kaljazin **·** Kasjin **·** Kimry **·** Konakovo **·** Krasnyj Kholm **·** Kuvsjinovo **·** Likhoslavl **·** Nelidovo **·** Ostasjkov **·** Rzjev **·** Staritsa **·** Torzjok **·** Toropets **·** Udomlja **·** Vesjegonsk **·** Vysjnij Volotsjok **·** Zapadnaja Dvina **·** Zubtsov | Russlands flagg |


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC **·** GeoNames
 |